Tallinna keelpillikvartett
Tallinna keelpillikvartett on aastal 1984 asutatud keelpillikvartett. Kvarteti esimesse koosseisu kuulusid Urmas Vulp (I viiul), Toomas Nestor (II viiul), Andrus Järvi (vioola) ja Teet Järvi (tšello). Hiljem on mitmed mängijad vahetunud. Asutamise ajal kandis kvartett nime Tallinna Riikliku Konservatooriumi keelpillikvartett (TRK keelpillikvartett). Keelpillikvartett on esinenud mitmel rahvusvahelisel muusikafestivalil, nt Torontos "Sound Pressure'il" ja Pariisis "Saison Balte'il". Samuti on üles astutud üleriigilistel muusikafestivalidel, nt NYYD ja David Oistrahhi Festival. Aastal 2003 pälvis keelpillikvartett Heino Elleri nimelise muusikapreemia.